คำพูดที่ว่า “ล้านแรกได้แล้ว ล้านต่อไปจะง่ายขึ้น” นั้นจริง เพราะเหตุใด
คำพูดที่ว่า “ล้านแรกได้แล้ว ล้านต่อไปจะง่ายขึ้น” นั้นจริง เพราะเงินต้น 1 ล้านบาท เมื่อนำมารวมกับเงินที่ DCA อย่างต่อเนื่อง เป็นต้นทุนเงินก้อนที่นำมาสร้างผลตอบแทนได้เพิ่มขึ้น (compounding) ผลตอบแทนที่ได้จึงเกิดเป็นล้านต่อมาได้ง่ายขึ้น เช่นเดียวกับการที่เงินต้น 1 ล้าน ไปยัง 10 ล้านบาท ระยะเวลาที่เป็นเงินใกล้ 10 ล้านบาทจะยิ่งเร็วขึ้น เช่น 9 ไป 10 ล้าน จะไวกว่า 1 ไป 2 ล้าน เพราะเงินก้อนได้โตขึ้นแบบ exponential (ยกกำลัง) นั่นเอง

การตั้งเป้าการลงทุนแบบ DCA หรือลงทุนด้วยเงินก้อนสม่ำเสมอทุกเดือน ในพอร์ตหรือสินทรัพย์ที่สามารถสร้างผลตอบแทนที่คาดหวังได้ 5% ต่อปี จะใช้เวลานานแค่ไหนที่จะเป็น 1 ล้านแรก?
- เดือนละ 2,000 บาท ใช้เวลา 22.5 ปี
- เดือนละ 5,000 บาท ใช้เวลา 12.1 ปี
- เดือนละ 10,000 บาท ใช้เวลา 7 ปี
- เดือนละ 20,000 บาท ใช้เวลา 3.8 ปี

เมื่อได้ 1 ล้านบาทแรกแล้ว จะนำเงินดังกล่าวไปลงทุน เพื่อให้ได้เติบโตเป็น 2 ล้านบาท (หรือเรียกว่า ล้านที่ 2) ด้วยผลตอบแทนที่คาดหวัง 5% ต่อปี เช่นเดิม จะใช้เวลาแค่ไหนในการสร้างล้านที่ 2 ?
- เดือนละ 2,000 บาท เหลือระยะเวลาเป็น 10.3 ปี
- เดือนละ 5,000 บาท เหลือระยะเวลาเป็น 7.5 ปี
- เดือนละ 10,000 บาท เหลือระยะเวลาเป็น 5.2 ปี
- เดือนละ 20,000 บาท เหลือระยะเวลาเป็น 3.2 ปี

จะเห็นได้ว่า การสร้างล้านต่อไปใช้เวลาน้อยลง
ความรู้ทางการเงิน